Partijska knjižica (film)
<s>Partijska knjižica () je sovjetski crno-bijeli igrani film snimljen 1936. godine u režiji Ivana Pirijeva.</s><s>Po žanru predstavlja kombinaciju melodrame, kriminalističkog i propagandnog filma.</s><s>Protagonistica, čiji lik tumači Pirijevljeva supruga Ada Vojcik je Ana, radnica u moskovskoj tvornici koja se početkom 1930-ih zaljubi u Pavela Kurganova, mladog i naočitog radnika (koga tumači Andrej Abrikosov) te se za njega uda i ode u Sibir gdje joj muž stekne status udarnika i uzornog člana Partije.</s><s>Radnja prikazuje kako se na kraju ispostavi da je Pavel u stvari bivši kulak i odbjegli ubica, te pripadnik ilegalne antisovjetske organizacije, te Ani pokušava pripisati svoju subverzivnu djelatnost.</s>

<s>Film je premijeru imao neposredno prije početka Velike čistke, a svojim je sadržajem u mnogome opravdavao represiju Staljinovog režima.</s><s>Sam lik Pavela Kurganova je bio modeliran prema Pavelu Vasiljevu, mladom, karizmatskom i popularnom pjesniku koji je 1932. uhapšen zbog "subverzivne" djelatnosti prije nego što će biti likvidiran u Velikoj čistki.</s>

<s>Vanjske veze</s>

<s>Sovjetski filmovi
Dramski filmovi
Kriminalistički filmovi
Propagandni filmovi
Authority control 2</s>

